MAGS OVO 54480 /2022



SÚŤAŽNÉ PODKLADY

„Klimatizácia administratívnych priestorov v budove Nová radnica III“

Nadlimitná zákazka podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“)

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

 ...........................................

 Andrej Záhorec

 referent oddelenia verejného obstarávania

Za verejného obstarávateľa Hlavné mesto Slovenskej republiky Bratislavy:

 ...........................................

 Mgr. Michal Garaj

 vedúci oddelenia verejného obstarávania

Obsah súťažných podkladov

[Časť A. Pokyny pre záujemcov 3](#_Toc57637597)

[1. Identifikácia verejného obstarávateľa 3](#_Toc57637598)

[1.1. Základné informácie 3](#_Toc57637599)

[2. Identifikácia verejného obstarávania 4](#_Toc57637600)

[3. Rozdelenie predmetu zákazky 4](#_Toc57637601)

[4. Variantné riešenie 4](#_Toc57637602)

[5. Miesto dodania predmetu zákazky 4](#_Toc57637603)

[6. Zmluvný vzťah a jeho trvanie 4](#_Toc57637604)

[7. Financovanie predmetu zákazky 4](#_Toc57637605)

[8. Lehota viazanosti ponúk 5](#_Toc57637606)

[9. Komunikácia medzi verejným obstarávateľom a uchádzačmi alebo záujemcami 5](#_Toc57637607)

[10. Vysvetlenie zadávacej dokumentácie 6](#_Toc57637608)

[11. Obhliadka miesta dodania predmetu zákazky 6](#_Toc57637609)

[12. Jazyk ponuky 6](#_Toc57637610)

[13. Mena a ceny uvádzané v ponuke 6](#_Toc57637611)

[14. Zábezpeka 7](#_Toc57637612)

[15. Obsah ponuky 7](#_Toc57637613)

[16. Vyhotovenie a predloženie ponuky 7](#_Toc57637614)

[17. Lehota na predkladanie ponúk 9](#_Toc57637615)

[18. Otváranie ponúk 9](#_Toc57637616)

[19. Dôvernosť verejného obstarávania 9](#_Toc57637617)

[20. Vyhodnotenie splnenia podmienok účasti a ponúk 9](#_Toc57637618)

[21. Informácia o výsledku vyhodnotenia ponúk 9](#_Toc57637619)

[22. Uzavretie zmluvy 9](#_Toc57637620)

[Časť B. Podmienky účasti 10](#_Toc57637621)

[1. Osobné postavenie 10](#_Toc57637622)

[2. Finančné a ekonomické postavenie 11](#_Toc57637623)

[3. Technická spôsobilosť alebo odborná spôsobilosť 11](#_Toc57637624)

[4. Všeobecne k preukazovaniu splnenia podmienok účasti 12](#_Toc57637625)

[Časť C. Kritériá na vyhodnotenie ponúk 12](#_Toc57637626)

[1. Kritérium na hodnotenie ponúk 12](#_Toc57637627)

[2. Spôsob hodnotenia ponúk 12](#_Toc57637628)

[Časť D. Opis predmetu zákazky 13](#_Toc57637629)

[1. Všeobecné požiadavky na predmet zákazky: 13](#_Toc57637630)

[2. Požadované minimálne technické vlastnosti: 13](#_Toc57637631)

**Zoznam príloh:**

Príloha č. 1 – Plnomocenstvo pre skupinu dodávateľov

Príloha č. 2 – Návrh na plnenie kritérií a výkaz výmer

Príloha č. 3 – Rámcová dohoda Klimatizácia administratívnych priestorov

Príloha č. 4 – Vyhlásenie k participácii na vypracovaní ponuky inou osobou (ak sa uplatňuje)

Príloha č. 5 – Projektová štúdia „Systémová klimatizácia administratívnej budovy“

Príloha č. 6 – Projekt skutočného vyhotovenia systémového chladenia CH1 – TRAKT A

Príloha č. 7 – Zoznam subdodávateľov

# Časť A. Pokyny pre záujemcov

## Identifikácia verejného obstarávateľa

## Základné informácie

Názov organizácie: Hlavné mesto Slovenskej republiky Bratislava

Adresa sídla: Primaciálne námestie 1, 814 99 Bratislava

IČO: 00 603 481

(ďalej iba „verejný obstarávateľ“)

Kontaktná osoba: JUDr. Andrej Záhorec

Web zákazky: https://josephine.proebiz.com/sk/tender/31410/summary

## Identifikácia verejného obstarávania

* 1. Názov zákazky: **„Klimatizácia administratívnych priestorov v budove Nová radnica III“**
	2. Predmet zákazky: Predmetnom zákazky je zabezpečenie klimatizovania administratívnej budovy Nová radnica: 2NP TRAKT A, 3NP TRAKT B, 4NP TRAKT B, 5NP TRAKT A, 5NP TRAKT B podľa vypracovanej projektovej štúdie, demontáž a ekologická likvidácia pôvodného klimatizačného systému na 5NP, vykonanie sezónnych profylaktických prehliadok, vypracovanie a odovzdanie realizačnej dokumentácie predmetu zákazky.

**Podrobné informácie o predmete zákazky sa nachádzajú v časti D. týchto súťažných podkladoch a jej jednotlivých prílohách.**

* 1. Kódy podľa spoločného slovníka obstarávania (CPV):

|  |  |
| --- | --- |
| 42512000-8 | Klimatizačné zariadenia |
| 45331220-4 | Inštalovanie klimatizácie |
| 45310000-3 | Elektroinštalačné práce |
| 45300000-0 | Stavebno-inštalačné práce |
| 45111300-1 | Demontážne práce |
| 45255400-3 | Montážne práce |

* 1. Predpokladaná hodnota zákazky (PHZ): **269 081,30** **EUR bez DPH**

## Rozdelenie predmetu zákazky

* 1. Táto zákazka nie je rozdelená na časti. Rozdelenie zákazky na časti: Nie
	2. Odôvodnenie nerozdelenia: Predmetom zákazky je zabezpečenie chladenia vybraných priestorov budovy Novej radnice verejného obstarávateľa, a to na základe systému chladenia podľa príslušnej projektovej dokumentácie, vrátane pravidelného servisu
	a údržby. Realizácia predmetu zákazky si bude vyžadovať potrebné stavebné úpravy, elektroinštalačné práce a osadenie vzájomne prepojených vonkajších a vnútorných jednotiek klimatizačných zariadení s požadovaným chladiacim a vykurovacím výkonom. Predmet zákazky tak bude tvoriť jeden funkčný celok, ktorý nie je možné rozdeliť na časti, inak by bol zmarený účel plnenia zmluvy. Rozdelenie zákazky by sa negatívne premietlo v hospodárnosti a efektívnosti obstarávania. S prihliadnutím na vecné, funkčné aj časové väzby charakteru predmetu zákazky, by bolo rozdelenie predmetu zákazky po technickej stránke nelogické, neúčelné a nehospodárne. Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.
1. Variantné riešenie
2. Verejný obstarávateľ neumožňuje predloženie variantných riešení.

## Miesto dodania predmetu zákazky

* 1. Nová radnica, Primaciálne nám. 1, 814 99 Bratislava.

## Zmluvný vzťah a jeho trvanie

* 1. Verejný obstarávateľ uzavrie na základe výsledku tohto verejného obstarávania rámcovú dohodu podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov.
	2. Dĺžka trvania zmluvného vzťahu: 48 mesiacov.
	3. Podrobné vymedzenie zmluvných podmienok je uvedené v prílohe č. 3 týchto súťažných podkladov.

## Financovanie predmetu zákazky

1. Predmet zákazky bude financovaný z rozpočtu verejného obstarávateľa. Verejný obstarávateľ neposkytuje na plnenie predmetu tejto zákazky preddavky a zálohové platby.
2. Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry. Lehota splatnosti faktúr bude 30 dní odo dňa doručenia faktúry verejnému obstarávateľovi.

## Lehota viazanosti ponúk

1. Uchádzač je svojou ponukou viazaný 12 mesiacov od uplynutia stanovenej lehoty na predkladanie ponúk uvedenej v oznámení o vyhlásení verejného obstarávania.

## Komunikácia medzi verejným obstarávateľom a uchádzačmi alebo záujemcami

* 1. Komunikácia medzi verejným obstarávateľom a záujemcom/uchádzačom sa uskutočňuje
	v slovenskom alebo českom jazyku výhradne prostredníctvom informačného systému Josephine, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania,
	s výnimkou prípadov, keď to výslovne vylučuje zákon o verejnom obstarávaní.
	2. Záujemca má možnosť registrovať sa do systému Josephine na stránke https://josephine.proebiz.com/ pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).
	3. Manuál registrácie Vás rýchlo a jednoducho prevedie procesom registrácie v systéme Josephine: <https://store.proebiz.com/docs/josephine/sk/Manual_registracie_SK.pdf>. Pre lepší prehľad tu nájdete tiež opis základných obrazoviek systému.
	4. Na používanie systému Josephine je nutné spĺňať nasledovné technické požiadavky:

<https://store.proebiz.com/docs/josephine/sk/Technicke_poziadavky_sw_JOSEPHINE.pdf>

* 1. Pravidlá pre doručovanie – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície.
	2. Záujemcovi, resp. uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa.

## Vysvetlenie zadávacej dokumentácie

* 1. V prípade potreby vysvetliť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/>.
	2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť (6) dní pred uplynutím lehoty na predkladanie ponúk, za predpokladu, že sa o vysvetlenie záujemca požiada dostatočne vopred.

## Obhliadka miesta dodania predmetu zákazky

* 1. Vzhľadom na charakter budov ako Národnej kultúrnej pamiatky verejný obstarávateľ **odporúča** od záujemcov vykonať obhliadku miesta realizácie predmetu zákazky. Termín obhliadky si záujemca dohodne u kontaktnej osoby verejného obstarávateľa:

Pre vykonanie obhliadky musí záujemca kontaktovať verejného obstarávateľa, kontaktná osoba: Ing. Vladimír Zdražil, vladimir.zdrazil@bratislava.sk, tel. kontakt +421903 985 958. Verejný obstarávateľ stanovil dva termíny na vykonanie obhliadky
a to nasledovne: v pracovné dni - utorok a štvrtok medzi 9:00 – 11:00 hod.

Účasť na obhliadke záujemca potvrdí spolu  s uvedením svojich identifikačných údajov na emailovej adrese kontaktnej osoby verejného obstarávateľa najneskôr 48 hodín
pred určeným časom obhliadky. Rovnakým spôsobom môže záujemca z dôvodov hodných osobitného zreteľa ospravedlniť svoju neúčasť na obhliadke a požiadať verejného obstarávateľa o stanovenie ďalšieho termínu obhliadky. Verejný obstarávateľ však nie je povinný stanoviť nový termín obhliadky. Ak verejný obstarávateľ stanoví nový termín obhliadky, v takom prípade bude náhradný termín obhliadky oznámený záujemcom, ktorí oň požiadali a svoju neúčasť na obhliadke stanovenej v pôvodnom termíne ospravedlnili a odôvodnili. Z uskutočnenej obhliadky verejný obstarávateľ vypracuje záznam. Výdavky spojené s obhliadkou znáša v plnej miere záujemca.

## Jazyk ponuky

* 1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku.
	2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## Mena a ceny uvádzané v ponuke

* 1. Uchádzačom navrhovaná cena v ponuke musí byť vyjadrená v mene euro.
	2. Navrhovaná cena musí zahŕňať všetky náklady, ktoré súvisia s plnením predmetu zákazky v zmysle súťažných podkladov resp. technickým riešením uchádzača a taktiež aj primeraný zisk uchádzača.
	3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“). Skutočnosť, že uchádzač nie je platiteľom DPH uchádzač výslovne uvedie v predloženej ponuke.
	4. Ak uchádzač nie je platcom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

## Zábezpeka

* 1. Zábezpeka ponuky sa v prípade tejto zákazky nevyžaduje.

## Obsah ponuky

* 1. Doklady predložené uchádzačom môžu byť v súlade s [§ 49 ods. 7 ZVO](https://www.slov-lex.sk/pravne-predpisy/SK/ZZ/2015/343/20220401.html#:~:text=Uch%C3%A1dza%C4%8D%20m%C3%B4%C5%BEe%20v%20ponuke%20predlo%C5%BEi%C5%A5%20aj%20k%C3%B3pie%20dokladov%20vr%C3%A1tane%20k%C3%B3pi%C3%AD%20v%20elektronickej%20podobe.) kópie dokladov v elektronickej podobe (odporúčaný formát PDF). Ponuka predložená uchádzačom musí obsahovať nasledovné doklady, dokumenty a informácie:
		1. Uchádzačom ocenený, kompletne vyplnený **Návrh na plnenie kritérií na vyhodnotenie ponúk** podľa prílohy č. 2 týchto súťažných podkladov.
		2. Potvrdenia, doklady a dokumenty, prostredníctvom ktorých uchádzač preukazuje splnenie **podmienok účasti**. Podmienkyúčasti a doklady potrebné na ich preukázanie sú uvedené v [časti B. Podmienky účasti](#_Časť_B._Podmienky) a v Oznámení o vyhlásení verejného obstarávania.
		3. Katalógový/technický list ponúkaných tovarov (klimatizačných zariadení) v zmysle Časti D. Opis predmetu zákazky bod 2.2.
		4. V prípade uplatnenia Jednotného európskeho dokumentu (ďalej len „JED“), uchádzač, ktorý na preukázanie podmienok účasti využíva kapacity iných osôb (podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva; ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny.
		5. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, **udelené plnomocenstvo** pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy č. 1 týchto súťažných podkladov.
		6. **Vyhlásenie k participácii na vypracovaní ponuky inou osobou** v zmysle § 49 ods. 5 ZVO podľa prílohy č. 4 týchto súťažných podkladov (ak je to relevantné).

## Vyhotovenie a predloženie ponuky

* 1. Uchádzač predloží ponuku elektronicky podľa § 49 ods. 1 písm. a) zákona o verejnom obstarávaní prostredníctvom informačného systému Josephine na elektronickej adrese: <https://josephine.proebiz.com/sk/tender/31410/summary> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka otvorená a zaradená do hodnotenia.
	2. Predkladanie ponúk je umožnené iba autentifikovaným uchádzačom.
	Postup pre autentifikáciu je uvedený na strane 6 nasledovného odkazu: <https://store.proebiz.com/docs/josephine/sk/Manual_registracie_SK.pdf>
	3. Autentifikovaný uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	4. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona
	č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	5. Uchádzač môže predložiť iba jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí ako na ponuky, ktoré boli predložené po lehote na predkladanie ponúk.
	6. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

## Lehota na predkladanie ponúk

* 1. Ponuka sa v súlade s [§ 49 ods. 1 písm. a)](https://www.slov-lex.sk/pravne-predpisy/SK/ZZ/2015/343/20220401.html#:~:text=predklad%C3%A1%20elektronicky%2C%20tak%20s%20uveden%C3%ADm%20obchodn%C3%A9ho%20mena%20alebo%20n%C3%A1zvu%2C%20s%C3%ADdla%2C%20miesta%20podnikania%20alebo%20obvykl%C3%A9ho%20pobytu%20uch%C3%A1dza%C4%8Da%20a%20heslom%20s%C3%BA%C5%A5a%C5%BEe) ZVO predkladá v elektronickej podobe, prostredníctvom IS Josephine, v lehote na predkladanie ponúk, ktorá je uvedená v Oznámení o vyhlásení verejného obstarávania.

## Otváranie ponúk

* 1. Otváranie ponúksa uskutoční v čase a na mieste uvedenom v Oznámení o vyhlásení verejného obstarávania.
	2. Otváranie ponúk sa uskutoční elektronicky. Verejný obstarávateľ podľa [§ 52 ods. 2 ZVO](https://www.slov-lex.sk/pravne-predpisy/SK/ZZ/2015/343/20220401.html#:~:text=Verejn%C3%BD%20obstar%C3%A1vate%C4%BE%20a%20obstar%C3%A1vate%C4%BE%20s%C3%BA%20povinn%C3%AD%20umo%C5%BEni%C5%A5,a%20to%20v%20rozsahu%20pod%C4%BEa%20predch%C3%A1dzaj%C3%BAcej%20vety.) umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Umožnením účasti na otváraní ponúk sa rozumie sprístupnenie ponúk elektronicky prostredníctvom funkcionality systému Josephine.

## Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa zákona o verejnom obstarávaní môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

## Informácia o výsledku vyhodnotenia ponúk

* 1. Verejný obstarávateľ po vyhodnotení ponúk bezodkladne písomne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

## Uzavretie zmluvy

* 1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní. O najneskoršom možnom termíne poskytnutia súčinnosti bude úspešný uchádzač informovaný vo výzve na poskytnutie súčinnosti. Verejný obstarávateľ vyžaduje, aby úspešný uchádzač k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia podľa Prílohy č. 7 týchto súťažných podkladov.
	2. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa [zákona
	č. 315/2016 Z. z. o registri partnerov verejného sektora](https://www.slov-lex.sk/pravne-predpisy/SK/ZZ/2016/315/20191101) a o zmene a doplnení niektorých zákonov. (ďalej len “RPVS”) a nie sú zapísaní v RPVS, ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS nie sú zapísaní v RPVS a s uchádzačom, ktorý má povinnosť zapisovať sa do RPVS a jeho konečným užívateľom výhod je osoba podľa [§ 11 ods. 1 písm. c)](https://www.slov-lex.sk/pravne-predpisy/SK/ZZ/2015/343/20220401.html#:~:text=uch%C3%A1dza%C4%8Dom%2C%20ktor%C3%BD%20m%C3%A1%20povinnos%C5%A5%20zapisova%C5%A5%20sa%20do%20registra%20partnerov%20verejn%C3%A9ho%20sektora33)%20a%20ktor%C3%A9ho%20kone%C4%8Dn%C3%BDm%20u%C5%BE%C3%ADvate%C4%BEom%20v%C3%BDhod%20zap%C3%ADsan%C3%BDm%20v%20registri%20partnerov%20verejn%C3%A9ho%20sektora%20je) zákona o verejnom obstarávaní, alebo ktorého subdodávateľ a subdodávateľ podľa osobitného predpisu má povinnosť zapisovať sa do RPVS a jeho konečným užívateľom výhod je osoba podľa [§ 11ods. 1 písm. c)](https://www.slov-lex.sk/pravne-predpisy/SK/ZZ/2015/343/20220401.html#:~:text=uch%C3%A1dza%C4%8Dom%2C%20ktor%C3%BD%20m%C3%A1%20povinnos%C5%A5%20zapisova%C5%A5%20sa%20do%20registra%20partnerov%20verejn%C3%A9ho%20sektora33)%20a%20ktor%C3%A9ho%20kone%C4%8Dn%C3%BDm%20u%C5%BE%C3%ADvate%C4%BEom%20v%C3%BDhod%20zap%C3%ADsan%C3%BDm%20v%20registri%20partnerov%20verejn%C3%A9ho%20sektora%20je).

# Časť B. Podmienky účasti

## Osobné postavenie

Tohto verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia podľa [§ 32 ods. 1](https://www.slov-lex.sk/pravne-predpisy/SK/ZZ/2015/343/20220401.html#:~:text=Verejn%C3%A9ho%20obstar%C3%A1vania%20sa,dolo%C5%BEen%C3%BDm%20%C4%8Destn%C3%BDm%20vyhl%C3%A1sen%C3%ADm.) ZVO:

|  |  |  |  |  |
| --- | --- | --- | --- | --- |
|   | **Znenie** | **Doklad v zmysle zákona** | **Za koho** | **Predloženie v ponuke** |
| A  | nebol on ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe | Výpis z registra trestov  | Právnická osoba/fyzická osoba - podnikateľ  Konatelia Členovia predstavenstvaČlenovia dozornej rady prokuristi  | **Áno**, uchádzač predloží doklady v ponuke **alebo** ich **dočasne** nahradí jednotným európskym dokumentom (JED).Povinnosť predložiť doklady sa nevzťahuje na uchádzača zapísaného v **zozname hospodárskych subjektov** na ÚVO.  |
| B  | nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu | Výpis zo zdravotnej poisťovne Výpis zo sociálnej poisťovne  | Právnická osoba/fyzická osoba - podnikateľ   | **nie** - overuje verejný obstarávateľ |
| C  | nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu | Potvrdenie z finančnej správy  | Právnická osoba/fyzická osoba - podnikateľ   | **nie** - overuje verejný obstarávateľ |
| D  | nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku | Potvrdenie súdu  | Právnická osoba/fyzická osoba - podnikateľ   | **áno**– rovnako ako v riadku A, ale len vo vzťahu k likvidácii, ostatné overuje verejný obstarávateľ  |
| E  | je oprávnený dodávať tovar, uskutočňovať stavebné práce alebo poskytovať službu\* | Výpis z ORSR  | Právnická osoba/fyzická osoba - podnikateľ   | **nie** - overuje verejný obstarávateľ  |
| F  | nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu | Evidencia v Registri osôb so zákazom  | Právnická osoba/fyzická osoba - podnikateľ   | **nie** - overuje verejný obstarávateľ  |

**Upozornenie:** uchádzači pochádzajúci z iných krajín ako zo Slovenskej republiky sú povinní predkladať verejnému obstarávateľovi aj dokumenty uvedené v písm. **B, C, E a F** (prípadne ich dočasne nahradiť Jednotným európskym dokumentom), keďže verejný obstarávateľ má prístup do registrov zriadených len v Slovenskej republike.

\* Podmienku účasti, týkajúcu sa osobného postavenia uvedenú v písm. **E** **uchádzač preukáže aj doloženým platným certifikátom o odbornej spôsobilosti na nakladanie
s fluórovanými skleníkovými plynmi, min. kategórie I., vydaného Certifikačným orgánom pre chladiacu a klimatizačnú techniku alebo predložením ekvivalentného dokladu vydávaného príslušným certifikačným orgánom v štáte jeho sídla alebo miesta podnikania.** Predložením dokladu uchádzač preukáže odbornú spôsobilosť pri nakladaní s chladiacimi médiami (F plynmi) v zmysle zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a zákona č. 321/2012 Z. z. o ochrane ozónovej vrstvy Zeme a o zmene
a doplnení niektorých zákonov v znení neskorších predpisov v nadväznosti na Nariadenie Európskeho parlamentu a Rady (EÚ) č. 517/2014 o fluórovaných skleníkových plynoch a Nariadenie Európskeho parlamentu a Rady (EÚ) č. 1005/2009 o látkach,
ktoré poškodzujú ozónovú vrstvu.

## Finančné a ekonomické postavenie

Nepožaduje sa.

## Technická spôsobilosť alebo odborná spôsobilosť

* 1. Podľa § 34 ods. 1 písm. a) ZVO: zoznam dodávok tovaru za predchádzajúce tri roky od vyhlásenia verejného obstarávania s uvedením cien, miest a lehôt dodania
	a odberateľov; dokladom je referencia, ak odberateľom bol verejný obstarávateľ podľa zákona o verejnom obstarávaní.

Minimálna požadovaná úroveň štandardov:

Uchádzač predloženým zoznamom preukáže, že za predchádzajúce tri roky od vyhlásenia verejného obstarávania realizoval aspoň 2 (dve) zákazky, predmetom ktorých bolo **dodanie a montáž klimatizačného systému** zloženého min. z 1 (jednej) vonkajšej a min. 10 (desiatich) vnútorných klimatizačných jednotiek.

* 1. Verejný obstarávateľ odporúča uchádzačovi predložiť zoznam dodávok tovaru, z ktorých bude možné overiť splnenie tejto podmienky účasti min. v rozsahu: názov zákazky, jej predmet, hodnota, dátum jej realizácie, kontaktné údaje na odberateľa (e-mail a telefón).
	2. Za vyhlásenie verejného obstarávania sa na účely vyhodnotenia splnenia tejto podmienky účasti považuje dátum zverejnenia oznámenia o vyhlásení verejného obstarávania v Dodatku  k Úradnému vestníku Európskej únie alebo vo Vestníku verejného obstarávania podľa toho, ktorá skutočnosť nastane skôr.
	3. Zmluvná cena zákaziek bude vyjadrená v EUR (ak je hodnota vyjadrená v inej mene, prepočítava sa hodnota na EUR kurzom Európskej centrálnej banky/ECB platným ku dňu podpisu predmetnej zmluvy o dodaní tovaru, t. j. s uvedením tohto dátumu).

## Všeobecne k preukazovaniu splnenia podmienok účasti

* 1. Uchádzač, ktorý je zapísaný do Zoznamu hospodárskych subjektov vedeného Úradom pre verejné obstarávanie, **nie je povinný v procesoch verejného obstarávania predkladať doklady na preukázanie splnenia podmienok účasti** uvedené v bode 1.1. tejto časti SP .
	2. Uchádzač, ktorý nie je zapísaný do Zoznamu hospodárskych subjektov preukazuje podmienky účasti osobného postavenia dokladmi uvedenými v bode 1.1. tejto časti SP, resp. Jednotným európskym dokumentom (JED) v súlade s [§ 39](https://www.slov-lex.sk/pravne-predpisy/SK/ZZ/2015/343/20210802.html#paragraf-39) ZVO.
	3. Splnenie podmienok účasti týkajúcich sa finančného a ekonomického postavenia (bod 2 tejto časti SP) alebo technickej alebo odbornej spôsobilosti (bod 3 tejto časti SP) uchádzač preukazuje buď dokladmi stanovenými verejným obstarávateľom, resp. ich môže dočasne nahradiť Jednotným európskym dokumentom (JED) v súlade s [§ 39](https://www.slov-lex.sk/pravne-predpisy/SK/ZZ/2015/343/20210802.html#paragraf-39) ZVO.
	4. V Jednotnom európskom dokumente je uchádzač oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.
	5. Na preukázanie splnenia podmienok účasti týkajúcich sa finančného a ekonomického postavenia (bod 2 tejto časti SP) alebo technickej alebo odbornej spôsobilosti (bod 3 tejto časti SP) môže uchádzač v súlade s [§ 33 ods. 2](https://www.slov-lex.sk/pravne-predpisy/SK/ZZ/2015/343/20210802.html#paragraf-33.odsek-2) ZVO, resp. [§ 34 ods. 3](https://www.slov-lex.sk/pravne-predpisy/SK/ZZ/2015/343/20210802.html#paragraf-34.odsek-3) ZVO využiť finančné zdroje alebo odborné kapacity inej osoby.
	6. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa [§ 32 ods. 1 písm. e)](https://www.slov-lex.sk/pravne-predpisy/SK/ZZ/2015/343/20210802.html#paragraf-32.odsek-1.pismeno-e) zákona [bod 1.1. písm. e) tejto časti SP] preukazuje člen skupiny len vo vzťahu k tej časti predmetu zákazky, ktorú má zabezpečiť.
	7. Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti finančného a ekonomického postavenia a technickej spôsobilosti alebo odbornej spôsobilosti spoločne.
	8. Verejný obstarávateľ súladne s § 66 ods. 7 druhou vetou ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
	9. Verejný obstarávateľ vyhodnotí uchádzača, ktorý sa umiestnil na prvom mieste a ak na základe hodnotenia dôjde k vylúčeniu tohto uchádzača, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
	10. Verejný obstarávateľ upozorňuje, že je v zmysle [§ 40 ods. 5 písm. a)](https://www.slov-lex.sk/pravne-predpisy/SK/ZZ/2015/343/20220401.html#:~:text=s%C3%BA%20povinn%C3%AD%20pri%20vyhodnoten%C3%AD,%C5%BEiadosti%20o%20%C3%BA%C4%8Das%C5%A5%20identifikoval) ZVO povinný pri vyhodnotení splnenia podmienok účasti uchádzačov, ktoré sa týkajú technickej spôsobilosti alebo odbornej spôsobilosti podľa [§ 34 ods. 1 písm. a) a písm. b)](https://www.slov-lex.sk/pravne-predpisy/SK/ZZ/2015/343/20220401.html#:~:text=zoznamom%20dod%C3%A1vok%20tovaru,ktor%C3%A9ho%20boli%20uskuto%C4%8Dnen%C3%A9) ZVO, zohľadniť referencie uchádzačov uvedené v evidencii referencií podľa [§ 12](https://www.slov-lex.sk/pravne-predpisy/SK/ZZ/2015/343/20220401.html#paragraf-12), ak takéto referencie ku dňu predloženia ponuky existujú a uchádzač ich v ponuke identifikoval.

# Časť C. Kritériá na vyhodnotenie ponúk

## Kritérium na hodnotenie ponúk

* 1. Kritériom na hodnotenie ponúk je v súlade s § 44 ods. 3 písm. a) ZVO: **najlepší pomer ceny a kvality**
	2. Stanovené kritériá na vyhodnotenie ponúk a ich relatívna váha:

|  |  |  |
| --- | --- | --- |
| **č.**  | **Kritérium**  | Váha kritéria  |
| **1.**  | **Celková cena v EUR s DPH**  | **88%** |
| **2.**  | **Predĺženie záruky klimatizácií nad požadovaný rozsah**  | **8%** |
| **3.** | **Navýšenie servisu klimatizácií nad požadovaný rozsah** | **4%** |
|   | SPOLU  | **100%** |

##  Spôsob hodnotenia ponúk

Kritérium ceny:

* 1. Uchádzač uvedie jednotkové ceny a celkovú cenu za predmet zákazky vyjadrenú v EUR s DPH v rozsahu podľa Prílohy č. 2. Navrhovaná cena musí zahŕňať všetky náklady, ktoré súvisia s plnením predmetu zákazky v zmysle súťažných podkladov resp. technickým riešením uchádzača a taktiež aj primeraný zisk uchádzača. Uchádzač je povinný do navrhovaných jednotkových cien zahrnúť všetky priame a nepriame náklady a riziká všetkých druhov, v takej výške ako sú potrebné pre riadne realizovanie zákazky v súlade so zmluvou , a tieto jednotkové ceny nesmú byť vyjadrené záporným číslom.
	2. Počet bodov uchádzača za jeho ponukovú cenu sa určí na základe nasledovného vzorca.Počet bodov sa matematicky zaokrúhľuje na dve (2) desatinné miesta.



|  |  |
| --- | --- |
| **K1**  | počet bodov, ktoré uchádzač získa za dané kritérium |
| **MPB**  | Maximálny počet bodov za hodnotené kritérium (88) |
| **MAX (maximálna cena s DPH)**  | 322 897,56 EUR s DPH |
| **PC (Ponuková cena)**  | cena uchádzača za predmet zákazky v eurách s DPH |

Kritérium predĺženia záruky klimatizácií nad požadovaný rozsah

* 1. Stanoveným kritériom K2 na vyhodnotenie ponúk je **predĺženie záruky nad požadovaný rozsah** (24 mesiacov) s pridelenou relatívnou váhou **max. 8 bodov.** Uchádzač môže predlžovať záruku nad požadovaný rozsah minimálne o 1 polrok a maximálne o 16 polrokov. Počet bodov za predĺženú záruku sa určí na základe nasledovného vzorca:

PB = (MPB \* PPZ)/MAX

PB – počet bodov za kritérium K2

MPB – maximálny počet bodov 8.

MAX- maximálny počet polrokov (16)

PPZ – navrhovaný počet polrokov predĺženia záruky

Kritérium navýšenie servisu klimatizácií nad požadovaný rozsah

* 1. Stanoveným kritériom K3 na vyhodnotenie ponúk **je navýšenie požadovaného servisu klimatizácií nad minimálny požadovaný rozsah (2x jarná a 2x jesenná profylaktická prehliadka mesiacov počas dvoch rokov)**  s pridelenou relatívnou váhou max. 4 body. Uchádzač môže navýšiť servis klimatizácií nad požadovaný rozsah minimálne o 1 polročnú prehliadku a maximálne o 16 polročných prehliadok. Počet bodov za navýšený počet prehliadok sa určí na základe nasledovného vzorca:

PB = (MPB \* PP)/MAX

PB – počet bodov za kritérium K3

MPB – maximálny počet bodov 4

MAX- maximálny počet prehliadok (16)

PP – navrhovaný počet prehliadok

* 1. Poznámka ku kritériu záruky a servisu

Uchádzač môže predĺžiť záruku klimatizácií nad požadovaný rozsah v rámci kritéria K2 bez tomu prislúchajúceho navýšenia počtu profylaktických prehliadok v rámci kritéria K3, avšak v takom prípade uchádzač berie na vedomie, že tým záruka nebude žiadnym spôsobom obmedzená. (Príklad: Predlženie záruky o 8 polrokov a navýšenie profylaktických prehliadok bude v rámci kritéria K3 stanovené na 4) Súčasne však uchádzač môže navýšiť v rámci kritéria K3 počet profylaktických prehliadok bez toho aby predĺžil záruku v rámci kritéria K2 (Príklad: Predĺženie záruky 0 polrokov – Počet prehliadok 3)

Vyhodnotenie kritérií na vyhodnotenie ponúk

* 1. Úspešným uchádzačom po vyhodnotení ponúk na základe kritérií sa stane uchádzač, ktorého ponuka v súčte hodnotenia všetkých kritérií získala najvyšší počet bodov, matematicky zaokrúhlený na dve (2) desatinné miesta.
	2. V prípade, že viacerí uchádzači získajú po vyhodnotení ponúk na základe kritérií rovnaký počet bodov, úspešným uchádzačom sa stane uchádzač s najnižšou celkovou cenou v EUR s DPH.

# Časť D. Opis predmetu zákazky

## Všeobecné požiadavky na predmet zákazky:

* 1. Predmetom zákazky je
1. zabezpečenie klimatizovania administratívnej budovy Nová radnica -  2NP TRAKT A, 3NP TRAKT B, 4NP TRAKT B, 5NP TRAKT A, 5NP TRAKT B podľa dokumentácie uvedenej v **Prílohe č. 5** týchto súťažných podkladov spolu s novou elektroinštaláciu a k nej potrebné stavebné práce, vybudovanie sadrokartónových predstien a kastlíkov, pomocné stavebné práce, demontáž a ekologická likvidácia pôvodného klimatizačného systému umiesteného na 5NP v počte 29 kusov vnútorných a vonkajších jednotiek,
2. úplná realizácia horizontálnych rozvodov od pripájacieho bodu – uzatvárací chladiarenský ventil pre časti CH2 - TRAKT A vrátane všetkých potrebných zariadení, materiálu a prác v zmysle projektovej štúdie. Pripájací bod sa nachádza za prvým refnetom MXJ-YA2815M na jednotlivých podlažiach. Zmena oproti projektovej štúdií je v umiestnení vertikálnych rozvodov v rámci miestností sociálnych zariadení,
3. úplná realizácia vertikálneho potrubia a horizontálnych rozvodov pre časť CH4 - TRAKT B vrátane všetkých potrebných zariadení, materiálu a prác v zmysle projektovej štúdie,
4. plná kompatibilita so systémom už inštalovaného chladenia časť CH1 – TRAKT A, ktorého projekt skutočného vyhotovenia sa nachádza v **Prílohe č. 6** týchto súťažných podkladov,
5. vykonanie všetkých sezónnych profylaktických prehliadok počas 24 mesiacov od odovzdania diela, t. j. 2x jarná a 2x jesenná prehliadka. Sezónny servis pozostáva: fotodokumentácia klimatizačného zariadenia; kontrola uchytenia; vyčistenie filtra vnútornej jednotky; kontrola a vyčistenie odtokovej kondenzovej sústavy; vyčistenie a dezinfekcia výparníka vnútornej a vonkajšej jednotky; meranie výparových teplôt; meranie tlakov chladiaceho média; kontrola tesnosti chladiaceho systému podľa platných noriem; kontrola hlučnosti ventilátora; vizuálna kontrola mechanických častí; kontrola dopojenia a dotiahnutie vodivých spojov elektrovýzbroje; meranie prúdového zaťaženia,
6. vypracovanie a odovzdanie dokumentácie skutočného vyhotovenia diela v dvoch vyhotoveniach vo výkresovej forme a v dvoch vyhotoveniach v elektronickej forme.
	1. Časť CH2 TRAKT A a časť CH4 TRAKT B sa budú realizovať na základe čiastkových objednávok v lehote podľa ponuky úspešného uchádzača na základe ním predloženého – Návrhu na plnenie kritérií a výkaz výmer (**Príloha č. 2** týchto súťažných podkladov), ktorá začne plynúť od doručenia čiastkovej objednávky.
	2. Z dôvodu prebiehajúcej rekonštrukcie sociálnych zariadení v objekte Novej radnice, bolo vertikálne potrubie systému CH2 premiestnené. Vzhľadom na uvedené verejný obstarávateľ odporúča záujemcom vykonanie obhliadky. Podrobné informácie k obhliadke miesta dodania predmetu zákazky sú uvedené v bode 11. časti A. týchto súťažných podkladov.
	3. Obchodné podmienky realizácie predmetu zákazky sú uvedené v **Prílohe č. 3** týchto súťažných podkladov (Rámcová dohoda Klimatizácia administratívnych priestorov).
7. Požadované minimálne technické vlastnosti ponúkaných tovarov:
	1. Uchádzačom ponúkané klimatizačné zariadenia musia spĺňať príslušné minimálne technické  parametre podľa projektovej štúdie uvedenej v **Prílohe č. 5** týchto súťažných podkladov, pričom uchádzač môže ponúknuť aj ekvivalent daného tovaru t.j. tovar s ekvivalentnými, resp. vyššími kvalitatívnymi alebo výkonnostnými parametrami ako sú požadované. V  takom prípade uvedie tieto parametre vo výkaze výmer v **Prílohe č. 2** týchto súťažných podkladov. **Napr. v prípade, že uchádzač predloží v ponuke vnútorné jednotky**  **bez zabudovaného expanzného ventilu je povinný uviesť, čím bude zabezpečená alternatíva presného regulovania vstrekovaného chladiva pri jednotlivých vnútorných jednotkách**.
	2. Uchádzač v ponuke predloží katalógový/technický list ponúkaných tovarov (klimatizačných zariadení), obsahujúci min. obchodné označenie ponúkaného tovaru, technické parametre a vlastnosti ponúkaného tovaru a ďalšie informácie a údaje
	o ponúkanom tovare v takom rozsahu, aby bolo možné jednoznačne posúdiť splnenie minimálnych technických parametrov klimatizačných zariadení podľa týchto súťažných podkladov, resp. ekvivalentných tovarov s rovnakými, resp. vyššími kvalitatívnymi alebo výkonnostnými parametrami ako sú požadované.